ארין ברוקוביץ' (סרט)

ארין ברוקוביץ' (באנגלית: Erin Brockovich) הוא סרט דרמה אמריקאי משנת 2000 בבימויו של סטיבן סודרברג, המבוסס על סיפור אמיתי אודות מאבקה המשפטי של ארין ברוקוביץ' נגד תאגיד האנרגיה "PG&E". בסרט משחקים בתפקידים ראשיים ג'וליה רוברטס, אלברט פיני ואהרון אקהרט. הסרט זכה לביקורות מהללות, ורוברטס זכתה בפרס אוסקר לשחקנית הטובה ביותר עבור משחקה בסרט. עבור השתתפותה בסרט קיבלה סכום חסר תקדים לשחקנית – 20 מיליון דולר. הסרט הוקרן בבתי הקולנוע בארצות הברית בתפוצה מוגבלת במרץ 2000 וברחבי בריטניה ב-7 באפריל 2000. בישראל ב-25 במאי 2000. ארין ברוקוביץ' (ג'וליה רוברטס) היא אם חד-הורית המגדלת בגפה את שלושת ילדיה. היא מפסידה בתביעת נזיקין נגד רופא שפגע ברכבה ופצע אותה ברכבו, אף על פי שרואים בבירור שהיא נסעה כראוי והרמזור היה בצבע ירוק. מאחר שאיננה מצליחה למצוא עבודה היא מתעקשת שעורך דינה, אד מסרי (אלברט פיני), יאפשר לה לעבוד במשרדו, משום שהבטיח לה ניצחון במשפט וכשל. אד ממנה אותה לפקידה המארגנת תיקים משפטיים. באחד מתיקי הנדל"ן של חברת האנרגיה "PG&E", היא מגלה שנוספו מסמכים רפואיים לתיק. בנוסף, היא מגלה ש"PG&E" מנסים לרכוש בית בהנקלי, קליפורניה. ארין מבקשת מאד לאפשר לה לחקור את הנושא. הוא מאשר לה. היא חוקרת במשך שבוע וכאשר היא שבה למשרד, היא מגלה שפיטרו אותה. הסרט מתאר מאבק עיקש של ארין להצלת תושבים המתגוררים באזור בית החרושת, רבים מהם חולים במחלות סרטניות ואחרות. היא אוגרת ידע עצום על כל אחת ואחד מכ-600 האנשים שמגישים בזכותה תובענה ייצוגית, כולל מספרי טלפון בעל-פה, של כולם. ארין מתמודדת מול איומים, בעיות עם בן-זוג ויחסים לא תקינים עם המזכירות האחרות במשרד. ואפילו אד, נוטה לעיתים להרים ידיים. ארין משכנעת את אד להמשיך בבדיקות כדי להבין את התיק לעומקו. לכנס את כל האנשים ולשכנעם בדרכה. ארין חושפת ממצאים רבים המוכיחים ש-"PG&E" אחראיים להרעלת מי השתייה של תושבי הנקלי, ומוכיחה שרבים מהם חלו במספר מחלות עקב כך. ארין מצליחה להשיג מסמך המקשר בין חברת "PG&E" המקומית לבין חברת "PG&E" הארצית וכך לנצח בתביעה. ג'וליה רוברטס – ארין ברוקוביץ' אלברט פיני – אדוארד מסרי אהרון אקהרט – ג'ורג' מארג הלגנברגר – דונה ג'נסן טרייסי וולטר – צ'ארלס אמברי פיטר קויוטי – קארט פוטר שרי ג'ונס – פמלה דאנקן קונצ'טה פרל – ברנדה ארין ברוקוביץ' – המלצרית במסעדה הסרט זכה בעיקר לביקורות חיוביות עם ציון גבוה של 83% על פי מדד האתר "Rotten Tomatoes". בנוסף, ג'וליה רוברטס ואלברט פיני קיבלו ביקורות חיוביות על הופעתם בסרט. הסרט נחשב כהצלחה כלכלית גדולה בהשוואה לתקציב 51 המיליון דולר שלו. הוא הכניס 125,595,205 דולר בארצות הברית ו-130,676,081 מחוץ לארצות הברית. בסיכום הכנסותיו, הסרט התברג בעשרים הסרטים המכניסים ביותר בארצות הברית לשנת 2000. פרס אוסקר לשחקנית הטובה ביותר (ג'וליה רוברטס) פרס גלובוס הזהב לשחקנית הטובה ביותר - סרט דרמה (ג'וליה רוברטס) פרס גילדת שחקני המסך לשחקנית הטובה ביותר (ג'וליה רוברטס) פרס גילדת שחקני המסך לשחקן המשנה הטוב ביותר (אלברט פיני) פרס באפט"א לשחקנית הטובה ביותר (ג'וליה רוברטס) פרס אוסקר לסרט הטוב ביותר פרס אוסקר לבמאי הטוב ביותר (סטיבן סודרברג) פרס אוסקר לשחקן המשנה הטוב ביותר (אלברט פיני) פרס אוסקר לתסריט המקורי הטוב ביותר (סוזאנה גראנט) פרס גלובוס הזהב לסרט הטוב ביותר - דרמה פרס גלובוס הזהב לבמאי הטוב ביותר - סרט קולנוע (סטיבן סודרברג) פרס באפט"א לסרט הטוב ביותר פרס באפט"א לבמאי הטוב ביותר (סטיבן סודרברג) פרס באפט"א לעריכה הטובה ביותר (אן קוטס) פרס באפט"א לתסריט המקורי הטוב ביותר (סוזאנה גראנט) אתר האינטרנט הרשמי של ארין ברוקוביץ' "ארין ברוקוביץ'", במסד הנתונים הקולנועיים IMDb (באנגלית) "ארין ברוקוביץ'", באתר נטפליקס "ארין ברוקוביץ'", באתר AllMovie (באנגלית) "ארין ברוקוביץ'", באתר Rotten Tomatoes (באנגלית) "ארין ברוקוביץ'", באתר Box Office Mojo (באנגלית) "ארין ברוקוביץ'", באתר Metacritic (באנגלית) "ארין ברוקוביץ'", באתר אידיבי "ארין ברוקוביץ'", תסריט הסרט באתר Scripts.com (באנגלית) "ארין ברוקוביץ'", באתר Prime Video (באנגלית) "ארין ברוקוביץ'", במסד הנתונים הקולנועיים KinoPoisk (ברוסית) ביקורות נסים דיין, ‏הסינדרום של ג'וליה, באתר גלובס, 4 ביוני 2000 נילי ברקן, ‏בא לי לצעוק, אני פרחה, באתר גלובס, 15 ביוני 2000 אורי קליין, ארין ברוקוביץ' - דיוקן עצמי עם כוכבת, באתר הארץ, 24 במרץ 2001 אריק אומנסקי, בתפקיד הראשי: ארין ברוקוביץ, באתר הארץ, 17 בדצמבר 2003 נסים דיין, ‏תקוות חדשות, הבטחות מתממשות, באתר גלובס, 25 במאי 2000